**PRAVILA NAGRADNE IGRE**

**TVOJ MIX, TVOJ DOBITAK!**

Broj: 391-5/2022
Dana, 14.6.2022.

**ORGANIZATOR**

**Član 1**

Nagradnu igru, na temelju člana 96. Zakona o igrama na sreću Republike Srpske (Službeni glasnik br.: 22/19, 131/20), organizira ATACO Trgovina i zastupanja d.o.o. Mostar, Podružnica Banja Luka, Ramići b.b., 78 000 Banja Luka. Identifikacioni broj: 4227039510064, PDV broj: 227039510005.

**SVRHA, TRAJANJE I MJESTO PROMOCIJE**

**Član 2**

Nagradna igra se organizira na teritoriju Republike Srpske. Nagradna igra provodi se u svrhu dodatne promocije kupovine u svim maloprodajnim objektima Bingo u Republici Srpskoj. Nagradna igra počinje 15.8.2022. godine (od 00:00 sati) i traje do 15.9.2022. godine (do 23:59 sati).

**NAZIV NAGRADNE IGRE**

**Član 3**

Nagradna igra organizira se pod nazivom: **„TVOJ MIX, TVOJ DOBITAK!“**

**FOND NAGRADA**

**Član 4**

Fond nagrada sastoji se od:

|  |  |  |  |
| --- | --- | --- | --- |
| NAGRADA | KOLIČINA | JED. VRIJEDNOST U KM | UKUPNA VRIJEDNOST U KM |
| Iphone 13  | 1 | 1.987,83 | 1987,83 |
| Germin Forerunner 45s | 1 | 310,05 | 310,05 |
| Bingo poklon kartica u vrijednosti 100,00 KM | 10 | 100,00 | 1.000,00 |
| Poklon paket Cockta i Smoki | 20 | 30,00 | 600,00 |
|  |  |  |  |

Vrijednost nagradnog fonda 3.897,88 KM (slovima: tritisućeiosamstodevedesetsedam i 88/100 konvertibilnih maraka).

**PRAVO UČESTVOVANJA**

**Član 5**

Pravo učestvovanja u nagradnoj igri i izvlačenju imaju sve fizičke osobe s prebivalištem/boravištem u Republici Srpskoj, koje obave kupovinu u bilo kojem maloprodajnom objektu Bingo na području Republike Srpske, osim zaposlenika Organizatora, Atlantic Grupa d.d. i Bingo d.o.o. te članova njihovih užih obitelji koji sa njima žive u zajedničkom domaćinstvu (roditelji, supružnik, vanbračni drug, djeca). Pravo sudjelovanja imaju sve fizičke osobe preko 18 godina starosti. Maloljetne osobe imaju pravo sudjelovati u skladu sa zakonom. Ako je dobitnik nagrade maloljetna osoba, organizator, odnosno za to ovlaštena osoba, uručuje nagradu osobi koja je po zakonu ili odluci državnog organa određena da se stara o njoj.

**KAKO UČESTVOVATI U NAGRADNOJ IGRI**

**Član 6**

Kupovinom omiljene kombinacije Cockta (Cockta Original - 1,5 l, 0,5 l, 0,33 l, Cockta Free - 1,5l, 0,5 l, 033 l i Cockta Blondie - 1,5l, 0,5 l,) i Štark Smokia (Smoki Classic (40g, 130g, 225g), Choco Smoki (40g, 80g, 65g, 150g), Smoki mix 90g (kikiriki, ketchup), Smoki tortilla 90g (classic, chilly, sir)) u maloprodajnim objektima Bingo, na teritoriju Republike Srpske, u periodu od 15.8.2022. godine (od 00:00 sati) do 15.9.2022. godine (do 23:59 sati) osobe iz člana 5 stječu pravo učešća u nagradnoj igri. Na broj 091 112 413 potrebno je poslati SMS sa brojem računa i osobnim podacima: ime i prezime, grad. (Primjer:brojračuna(razmak)ime(razmak)prezime(razmak)grad)

Račun je potrebno sačuvati jer će se nagrade moći preuzimati samo uz predočavanje dobitnog računa. SMS poruke se šalju od 15.8.2022 godine (od 00:00 sati) do 15.9.2022. godine (do 23:59 sati). Neće se uzeti u obzir vrijeme kad je poruka poslana, već vrijeme kada je primljena. U nagradnoj igri ulaze samo računi kupljeni u razdoblju vremena trajanja nagradne igre.

 **Član 7**

Broj je isti za sve mobilne mreže, a tarifna kategorija iznosi 0,10 KM + PDV po poruci. Cijene SMS poruka neće se mijenjati u toku nagradne igre. Svi učesnici će dobiti povratnu poruku da je njihova poruka primljena i potvrdu da učestvuju u nagradnoj igri ili ako šalju pogrešnu poruku, dobiti će poruku da je njihova poruka nevažeća i tražiti će se da je pošalju ponovo. Ne postoje ograničenja za učestvovanje u nagradnoj igri. Jedan učesnik može poslati neograničen broj poruka za neograničen broj kupovina po principu jedna kupovina, odnosno jedan račun = jedna poruka. Jedan učesnik može osvojiti više nagrada.

**INFORMACIJE**

**Član 8**

Sve dodatne informacije učesnici mogu potražiti putem korisničke podrške na broj 066 020 020 (Viber), a koja podrška funkcionira kao pisana komunikacija.

**IZVLAČENJE DOBITNIKA NAGRADA**

**Član 9**

Izvlačenje dobitnika će se održati dana 16.09.2022. godine, u 10:00 sati. Nagradne će se izvući u prostorijama provajdera SMS Vision d.o.o. koji obavlja tehničku podršku. Objava dobitnika bit će na web sajtu [www.ataco-bih.com](http://www.ataco-bih.com) , nakon svakog izvlačenja pošto se izvrši verfikacija i finalni spisak dobitnika.

Izvlačenje se vršiti uz pomoć kompjuterskog softvera koji prikuplja informacije koje se šalju putem SMS poruke i nasumično odrediti svakog pobjednika. Računar će izvući 2 rezervna dobitnika za svaku kategoriju i u slučaju da pobjednik ne ispunjava kriterije da preuzme nagradu, Organizator će se obratiti rezervnim dobitnicima, po redoslijedu kako su izvučeni.

**Član 10**

Organizator će obrazovati tročlanu komisiju koja će voditi zapisnik o toku nagradne igre i o izvlačenju dobitnika, a koji zapisnik će uz svaki dobitak (nagradu) imati sljedeće podatke, ime, prezime i grad.

**Član 11**

Nakon objave dobitnika, od dobitnika nagrade će se tražiti da predoči Organizatoru ili ovlaštenoj osobi organizatora potvrdu o kupovini na uvid da bi se potvrdilo da je kupovina obavljena u maloprodajnim objektima, da su ispunjeni uslovi za učestvovanje u ovoj nagradnoj igri i da je kupovina obavljena tokom trajanja nagradne igre, kao i da dostavi podatke za dostavljanje nagrade. Dobitnici su dužni dostaviti sve podatke u roku od 8 dana. Računi i podatci će se na zahtjev Organizatora ili ovlaštene osobe organizatora dostaviti Viberom na broj 066 020 020 ili na e-mail korisnicka.podrska@smsvision.ba Ako su dobitnici nagrade naveli nepotpune ili netočne podatke ili/i ne može ih se obavijestiti i/ili se utvrdi da nisu ispunili sve uvjete za sudjelovanje u nagradnoj igri organizator zadržava pravo ne dodijeliti nagradu istima.

U slučaju neispunjavanja uvjeta postupa se po pravilima vezanim za rezervne dobitnike.

Dobitnici će biti obaviješteni putem poruke i web sajta: [www.ataco-bih.com](http://www.ataco-bih.com) , a moguće je da se isti dobitnici objave i na društvenim mrežama koje vodi Organizator, i to nakon što Organizator napravi verifikaciju i finalne spiskove. Dobitnici će biti kontaktirani i na broj telefona sa kojeg je poruka poslata. Korisnik broja ne mora biti i vlasnik telefona. Organizator ne snosi odgovornost za bilo kakve probleme nastale tokom promotivnog perioda, a koji se odnose na tekstualne poruke i mobilne mreže sa kojih se poruke šalju te probleme koji su tako nastali, a nemaju veze sa voljom Organizatora.

**Kako preuzeti nagrade**

**Član 12**

Sve nagrade se preuzimaju na način da za preuzimanje navedenih nagrada potrebno je dostaviti osobne podatke (ime i prezime, adresa, grad i jedinstveni matični broj (ako je taj podatak potreban zbog plaćanja poreza na dohodak)) putem e-mail adrese korisnicka.podrska@smsvision.ba ili drugog kontakta, ali u prethodnom dogovoru sa Organizatorom, a sve sukladno članu 11. Navedeni podaci su organizatoru potrebni radi identificiranja dobitnika, objave dobitnika i reguliranja poreznih obveza kod nadležnih organa (jedinstveni matični broj). Organizator će najkasnije u roku od 8 dana obavijestiti dobitnike o osvojenim nagradama. Dobitnici će preuzeti nagrade osvojene u nagradnoj igri najkasnije u roku od 15 dana od dana prijema pisane obavijesti o osvojenoj nagradi, ako dostavi sve potrebne podatke koje traži organizator. Prilikom preuzimanja nagrade, dobitnik je dužan kuriru brze pošte dokazati svoj identitet te potpisati dokument o preuzimanju nagrade. Ako dobitnici nagrade ne preuzmu osvojene nagrade, organizator je dužan ponovo u roku od 8 dana od isteka navedenog roka obavijestiti o osvojenoj nagradi, te odrediti naknadni rok za preuzimanje nagrada koji ne može biti duži od 8 dana od dana prijema obavijesti. Ako dobitnik ni u naknadnom roku ne preuzme osvojenu nagradu, gubi pravo na nagradu, a organizator je dužan postupiti na način propisan ovim Pravilnikom (rezervni dobitnici). Ako se do dobitnika ne može doći zbog nepotpunih ili netočnih podataka za kontakt, sav trošak ide na dobitnika. U slučaju da dobitnik ne želi dostaviti tražene podatke organizator je dužan postupiti na način propisan ovim Pravilnikom (rezervni dobitnici). Ukoliko je dobitnik maloljetnik nagrada će biti uručena roditelju/staratelju s kojim maloljetnik živi pri čemu je roditelj/staratelj dužan priložiti validnu dokumentaciju odnosno dokument kojim dokazuje status roditelja/staratelja.

**POVJERLJIVOST**

**Član 13**

Organizator će preduzeti sve potrebne mjere predostrožnosti da osigura zaštitu osobnih podataka, zaštitu od gubitka, zloupotrebe, neovlaštenog razotkrivanja, izmjene i/ili distribucije u skladu sa Zakonom. Organizator preuzima odgovornost o zaštiti povjerljivosti osobnih podataka učesnika i dobitnika za vrijeme trajanja ove nagradne igre u skladu sa Zakonom o zaštiti osobnih podataka.

Radnjom sudjelovanja u ovoj nagradnoj igri, učesnici i dobitnici se izričito i jasno slažu da njihovi osobni podaci dostavljeni Organizatoru budu uneseni u Organizatorovu bazu podataka, u svrhu učestvovanja u ovoj nagradnoj igri i procesu izvlačenja dobitnika.

**Član 14**

Sudjelovanjem u ovoj nagradnoj igri, Učesnici daju saglasnost Organizatoru da broj telefona sa kojeg je poslana SMS poruka ostane spašen u bazi podataka Organizatora koji će se koristiti isključivo i samo u svrhu nagradne igre i svrhu besplatnog slanja promotivnog materijala. Organizator je dužan da na zahtjev korisnika izbriše broj iz baze bez dodatnih troškova.

**UČESNICI U NAGRADNOJ IGRI**

**Član 15**

Učesnici u ovoj nagradnoj igri ne mogu zahtijevati nagrade u većim količinama ili drugačije nagrade od onih koje su navedene u ovim Pravilima od strane Organizatora. Nagrade se ne mogu zamijeniti za gotovinu. Učestvovanjem u ovoj nagradnoj igri učesnici prihvaćaju ova Pravila.

**PUBLICITET**

**Član 16**

Učestvovanjem u ovoj nagradnoj igri učesnici su saglasni da se, ako postanu dobitnici neke od nagrada, njihovo ime, prezime i grad mogu od strane Organizatora objaviti i koristiti bez naknade u printanom, slikovnom, audio i video materijalu samo u svrhu nagradne igre.

**ODGOVORNOST**

 **Član 17**

Sljedeća izuzeća i ograničenja odgovornosti primjenjuju se na odgovornost organizatora. Iste ne utječu na ostale zakonske odredbe. Odgovornost postoji samo za izravnu štetu izazvanu namjerno ili nepažnjom. Svaka odgovornost koja nadilazi naprijed navedeno isključena je. Odgovornost prema propisima o odgovornosti za proizvod ostaje nepromijenjena. U mjeri u kojoj je odgovornost organizatora isključena ili ograničena, isto će se primjenjivati ​​i na osobnu odgovornost zaposlenika, predstavnika i zamjenika zastupnika organizatora. Organizator nije odgovoran za ispravnost svih podataka, posebno ako su promijenjeni ili krivotvoreni tehničkim pogreškama, pogreškama u pisanju ili programu, gubicima u prijenosu, intervencijama trećih strana ili višom silom. Organizator ne snosi odgovornost za bilo kakve probleme nastale tokom promotivnog perioda, a koji se odnose na mobilne mreže i korištenje web domene sa kojih se šalju podatci za nagradnu igru te probleme koji su tako nastali, a nemaju veze sa voljom Organizatora

**OBJAVA PRAVILA NAGRADNE IGRE I IMENA DOBITNIKA NAGRADA**

**Član 18**

Pravila nagradne igre bit će objavljena minimalno sedam dana prije održavanja nagradne igre u jednim dnevnim novinama dostupnim na teritoriju Republike Srpske, po dobivanju suglasnosti od strane Republičke uprave za igre na sreću, te na web stranici Organizatora.

**POREZI**

**Član 19**

Sve porezne obveze plaća Organizator nagradne igre, a u skladu sa Zakonom o igrama na sreću Republike Srpske i u skladu s poglavljem XII Zakona o igrama na sreću.

**U SLUČAJU SPORA**

**Član 20**

Svi eventualni sporovi između Organizatora i učesnika u nagradnoj igri će se rješavati sporazumno, a u slučaju da se nastali spor ne može riješiti na ovaj način biti će nadležan je Osnovni sud u Banja Luci.

**MOGUĆNOST PREKIDA NAGRADNE IGRE**

**Član 21**

Nagradna igra se može prekinuti jedino u slučaju više sile ili u slučaju koji ne zavisi od volje Organizatora, a opoziv nagradne igre se objavljuje u istim dnevnim novinama u kojima je nagradna igra objavljena, a o čemu će prethodno biti obaviješten nadležni organ.

**ATACO d.o.o. Mostar**

**Podružnica Banja Luka**

Mirko Opačak

Direktor Podružnice